pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“สาธิต” แนะนำแอปพลิเคชัน “CBH PLUS” เข้าถึงบริการรวดเร็ว ลดรอคอย ลดแออัด
วันจันทร์ที่ 9 กันยายน 2562
“สาธิต” แนะนําแอปพลิเคชัน “CBH PLUS” เข้าถึงบริการรวดเร็ว ลดรอคอย ลดแออัด
รัฐมนตรีว่าการกระทรวงสาธารณสุขแนะนําแอปพลิเคชัน "CBH PLUS" ผู้รับบริการ เช็คสิทธิการรักษา-จองคิว-บอกคิวเรียลไทม์-ชําระเงินผ่านแอป แห่งแรกของไทย ช่วยลดแออัด ลดรอคอย
รัฐมนตรีว่าการกระทรวงสาธารณสุขแนะนําแอปพลิเคชัน "CBH PLUS" ผู้รับบริการ เช็คสิทธิการรักษา-จองคิว-บอกคิวเรียลไทม์-ชําระเงินผ่านแอป แห่งแรกของไทย ช่วยลดแออัด ลดรอคอย
วันนี้ (9 กันยายน 2562) ที่โรงพยาบาลชลบุรี จ.ชลบุรี ดร.สาธิต ปิตุเตชะ รัฐมนตรีช่วยว่าการกระทรวง สาธารณสุข ให้สัมภาษณ์ภายหลังเปิดตัวแอปพลิเคชั่น “CBH PLUS” เป็นความร่วมมือระหว่างโรงพยาบาลชลบุรีและธนาคารกสิกรไทย จํากัด ว่า โรงพยาบาลชลบุรี ได้นํานวัตกรรมและเทคโนโลยีมาใช้เพิ่มประสิทธิภาพการให้บริการ สู่ยุค Thailand 4.0 ตามนโยบายของกระทรวงสาธารณสุข ความร่วมมือในการพัฒนาแอปพลิเคชั่น “CBH PLUS”นี้ ช่วยเพิ่มความสะดวกประชาชนผู้รับบริการ อาทิ ระบบจองคิวและบอกคิวที่อัพเดทสถานะแบบเรียลไทม์ ทําให้ผู้ป่วยใช้เวลาไปทําภารกิจอื่นก่อนถึงเวลาตรวจได้ แจ้งเตือนนัดหมายพบแพทย์ ระบบชําระเงิน ข่าวสารทางสุขภาพ ระเบียนสุขภาพเข้าถึงประวัติทางการแพทย์ได้ทุกที่ทุกเวลา และเป็นแอปพลิเคชันโรงพยาบาลแห่งแรกที่เชื่อมต่อฐานข้อมูลของสํานักงานหลักประกันสุขภาพแห่งชาติ (สปสช.) ซึ่งผู้ป่วยตรวจสอบสิทธิ์การรักษาพยาบาล ได้ทั้ง 3 ระบบ ได้แก่ สิทธิ์หลักประกันสุขภาพ (บัตรทอง) สิทธิ์ประกันสังคม และสิทธิ์สวัสดิการ การรักษาพยาบาลของข้าราชการ
ดร.สาธิต กล่าวต่อว่า ขอชื่นชมทุกท่านทั้งภาครัฐและเอกชน ที่ร่วมมือกันพัฒนาระบบคิวนี้ ทําให้ผู้ป่วยสามารถจองคิวการรักษาได้ด้วยตนเอง ใช้งานได้จริง ผ่านช่องทางแอพพลิเคชั่นบนมือถือ ตอบโจทย์ปัญหาลดความแออัด ลดระยะเวลารอคอยของผู้ป่วยที่มารับบริการ ช่วยเพิ่มประสิทธิภาพการจัดการ สนับสนุนการทํางานของบุคคลากร และเพิ่มคุณภาพบริการซึ่งเป็นประโยชน์ในการดูแลรักษาและส่งต่อ ตั้งเป้าให้โรงพยาบาลชลบุรีเป็นโรงพยาบาลต้นแบบ
สําหรับ แอปพลิเคชัน “CBH PLUS” เป็นแอปพลิเคชันนําร่องในโรงพยาบาลชลบุรี ซึ่งเป็นโรงพยาบาลชั้นนําของภาคตะวันออก มีผู้ป่วยเข้ารับบริการ จํานวน 1,050,297 คนต่อปี ผู้ป่วยนอกเข้ารับบริการเฉลี่ยมากกว่า 4,000 รายต่อวัน และอนาคตจะสามารถเชื่อมต่อเพื่อรองรับการให้บริการที่ครอบคลุมโรงพยาบาลทุกแห่งในจังหวัดชลบุรีต่อไป
**************************************** 9 กันยายน 2562
รัฐบาลไทย-ข่าวทำเนียบรัฐบาล-รมว.ศธ.เยี่ยมชม "สมาร์ทแคมปัส" โรงเรียนต้นแบบด้านพลังงานทดแทน ที่ รร.นานาชาติรักบี้ ประเทศ​ไทย จ.ชลบุรี
วันจันทร์ที่ 11 กุมภาพันธ์ 2562
รมว.ศธ.เยี่ยมชม "สมาร์ทแคมปัส" โรงเรียนต้นแบบด้านพลังงานทดแทน ที่ รร.นานาชาติรักบี้ ประเทศ​ไทย จ.ชลบุรี
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ตรวจเยี่ยมโครงการสมาร์ทแคมปัสของโรงเรียนนานาชาติรักบี้ ประเทศ​ไทย​ อําเภอบางละมุง ซึ่งเน้นการเรียนรู้เพื่อพัฒนาวิชาการ อารมณ์ สังคมตามวัยอย่างเหมาะสม พร้อมชมนิทรรศการโรงเรียนต้นแบบด้านพลัง
จังหวัดชลบุรี -เมื่อวันพุธที่ 6 กุมภาพันธ์ 2562นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ตรวจเยี่ยมโครงการสมาร์ทแคมปัสของโรงเรียนนานาชาติรักบี้ ประเทศ​ไทย​ อําเภอบางละมุง ซึ่งเน้นการเรียนรู้เพื่อพัฒนาวิชาการ อารมณ์ สังคมตามวัยอย่างเหมาะสม พร้อมชมนิทรรศการโรงเรียนต้นแบบด้านพลังงานทดแทน ในโครงการติดตั้งพลังงานแสงอาทิตย์แบบครบวงจรและสมาร์ทซิตี้โซลูชัน เพื่อส่งเสริมสร้างสรรค์นวัตกรรม ผ่านการใช้พลังงานอย่างชาญฉลาด และเป็นมิตรกับสิ่งแวดล้อม อาทิ สกู๊ตเตอร์ไฟฟ้า รถตุ๊กตุ๊กไฟฟ้า และรถโดยสารไฟฟ้า (EV Bus) เป็นต้น
รมว.ศึกษาธิการกล่าวว่า การดําเนินงานของโรงเรียนนานาชาติรักบี้ ประเทศไทย ถือเป็นตัวอย่างที่ดีของการจัดการศึกษาสําหรับเด็กและเยาวชนอย่างที่แท้จริง สอดคล้องกับปรัชญาที่ว่า"การศึกษาไม่ใช่เพียงเพื่อการดํารงชีพเท่านั้น แต่ต้องเป็นการศึกษาเพื่อชีวิตด้วย (Education for Life)"ดังเช่นที่โรงเรียนนานาชาติรักบี้ ปลูกฝังให้เด็กนักเรียนได้เรียนรู้วิธีการที่จะใช้ชีวิตอยู่บนโลกที่มีการเปลี่ยนแปลงอย่างรวดเร็ว พร้อมทั้งปลูกฝังการอนุรักษ์พลังงานและสิ่งแวดล้อมให้อยู่ในสายเลือด ด้วยการสอนให้เด็กรู้ว่าพวกเขาเป็นส่วนหนึ่งของโลกใบนี้ การสอนให้เด็กนึกถึงผู้อื่นพร้อมกับใส่ใจสิ่งแวดล้อมและคํานึงถึงผลกระทบต่าง ๆ ที่จะตามมาหาทําลายสิ่งแวดล้อม ถือเป็นการยกระดับจิตใจ และทําให้เด็กได้เรียนรู้ ใส่ใจผู้อื่น และเติบโตเป็นมนุษย์ที่สมบูรณ์
นางทยา ทีปสุวรรณ ประธานเจ้าหน้าที่บริหาร โรงเรียนนานาชาติรักบี้ ประเทศไทยกล่าวว่า โรงเรียนนานาชาติรักบี้ ประเทศไทย เปิดทําการเรียนการสอนเมื่อปี 2560 ปัจจุบันได้นําเทคโนโลยีพลังงานแสงอาทิตย์แบบครบวงจรเข้ามาใช้ในบริเวณโรงเรียน เพื่อให้เด็กได้เรียนรู้พลังงานทางเลือกและพลังงานทดแทน โดยมุ่งหวังให้เด็กได้รู้จักการประหยัดพลังงาน พร้อมทั้งรักษ์โลกและสิ่งแวดล้อม ซึ่งสิ่งเหล่านี้ไม่สามารถเรียนรู้ได้ด้วยการพร่ําสอนหรือบอกกล่าวเท่านั้น แต่เด็กจะต้องได้รับการปลูกฝังให้รักและอยู่ร่วมกับธรรมชาติได้ ด้วนการมีจิตสํานึกดูแลรักษาสิ่งแวดล้อม นําการอนุรักษ์สิ่งแวดล้อมและพลังงานมาผนวกเข้ากับการใช้ชีวิตประจําวัน ที่สําคัญคือเด็กต้องเรียนรู้ว่าหากเราไม่ดูแลรักษาสิ่งแวดล้อมในตอนนี้ ในอนาคตข้างหน้าจะเกิดผลกระทบอย่างไรกับโลกที่เด็กต้องใช้ชีวิตอยู่ต่อไป
Writtenbyอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ก.อุตสาหกรรม บูรณาการร่วม ก.ยุติธรรม จัดกิจกรรม “ผูกพันรัก ทักษะอาชีพ สร้างงาน เสริมรายได้ กระจายโอกาสสู่ชุมชน” ฟื้นฟูเศรษฐกิจภายในประเทศจากวิกฤตโควิด 19
วันเสาร์ที่ 1 สิงหาคม 2563
ก.อุตสาหกรรม บูรณาการร่วม ก.ยุติธรรม จัดกิจกรรม “ผูกพันรัก ทักษะอาชีพ สร้างงาน เสริมรายได้ กระจายโอกาสสู่ชุมชน” ฟื้นฟูเศรษฐกิจภายในประเทศจากวิกฤตโควิด 19
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ลงพื้นที่ตรวจเยี่ยมชุมชนบ้านนาต้นจั่น อําเภอศรีสัชนาลัย จังหวัดสุโขทัย
จังหวัดสุโขทัย : วันนี้ (1 สิงหาคม 2563) เวลา 09.30 น. นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ลงพื้นที่ตรวจเยี่ยมชุมชนบ้านนาต้นจั่น อําเภอศรีสัชนาลัย จังหวัดสุโขทัย ร่วมกิจกรรมผูกพันรัก ทักษะอาชีพ สร้างงาน เสริมรายได้ กระจายโอกาสสู่ชุมชน” ประจําปีงบประมาณ พ.ศ. 2563 โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม ให้เกียรติเป็นประธาน
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม กล่าวว่า ได้รับมอบหมายจากนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมพิธีเปิดกิจกรรม “ผูกพันรัก ทักษะอาชีพ สร้างงาน เสริมรายได้ กระจายโอกาสสู่ชุมชน” ประจําปีงบประมาณ พ.ศ. 2563 ในวันนี้ และขอแสดงความยินดีกับผู้สําเร็จการฝึกอบรมเชิงปฏิบัติการเพื่อฝึกอาชีพระยะสั้นทุกท่าน ซึ่งเป็นวิสาหกิจชุมชนที่เข้มแข็งจนสามารถยกระดับกลายเป็นต้นแบบหมู่บ้านอุตสาหกรรมสร้างสรรค์ 5 ดาว การจัดกิจกรรมในวันนี้จะเป็นการประชาสัมพันธ์ ชุมชนบ้านนาต้นจั่นในฐานะหมู่บ้าน CIV 5 ดาวได้เป็นอย่างดี เกิดการบูรณาการระหว่างชุมชนกับหน่วยงานหลายภาคส่วนทั้งภาครัฐและเอกชน นอกจากนี้ยังมีการเสริมสร้างทักษะอาชีพต่าง ๆ ให้แก่ราษฎรและผู้นําชุมชนในท้องถิ่น ภายใต้กิจกรรมอบรมเชิงปฏิบัติการ
โดยกระทรวงอุตสาหกรรมให้ความสําคัญต่อนโยบายรัฐบาลในการขับเคลื่อน การฟื้นฟูเศรษฐกิจที่ได้รับผลกระทบอย่างรุนแรงจากวิกฤตของโควิด-19 เพื่อสร้างความเข้มแข็งให้แก่เศรษฐกิจภายในประเทศแบบพึ่งพาตนเองได้ บนพื้นฐานของการกระจายรายได้และความเจริญไปยังชุมชน ควบคู่กับการนํานวัตกรรมและเทคโนโลยี เข้าปรับใช้ในการพัฒนาศักยภาพและการส่งเสริมภาคอุตสาหกรรมตามแนวทางของประเทศไทย 4.0 ผ่านกลไกต่าง ๆ โดยฟื้นฟูให้ทุกภาคส่วนกลับมาเข้มแข็งเป็นปกติ โดยเร็วและเติบโตได้ในอนาคต
ทั้งนี้ ได้มุ่งเป้ามาตรการฟื้นฟูดังกล่าวไปที่การ ประกอบการและการจ้างงานใน 4 กลุ่ม คือ
1) ผู้ประกอบการธุรกิจอุตสาหกรรมและเอสเอ็มอี 2) ประชาชน แรงงาน และบัณฑิตจบใหม่ 3) ชุมชนและวิสาหกิจชุมชน 4) ธุรกิจแปรรูปเกษตร และเกษตรอุตสาหกรรมในการขับเคลื่อนมาตรการฟื้นฟูต่าง ๆ ของประเทศ โดยปัจจัยความสําเร็จที่สําคัญในการดําเนินงานดังกล่าวนั้น กระทรวงอุตสาหกรรมได้ร่วมบูรณาการกับกระทรวงยุติธรรม ผู้นําชุมชนบ้านนาต้นจั่น ประชาชน ได้ร่วมมือ ร่วมแรง ร่วมใจของทุกฝ่ายในรูปแบบของประชารัฐ เพื่อฝ่าฟันวิกฤตการณ์ต่าง ๆ และทําให้เศรษฐกิจของประเทศ โดยเฉพาะเศรษฐกิจฐานรากกลับมาเติบโตได้อย่างแข็งแกร่ง
โดยมี นายจุลพงษ์ ทวีศรี รองปลัดกระทรวงอุตสาหกรรม นายบรรจง สุกรีฑา ผู้ตรวจราชการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรม นางสายชล การีพจน์ อุตสาหกรรมจังหวัดสุโขทัย และคณะผู้บริหารกระทรวงอุตสาหกรรมเข้าร่วม
รัฐบาลไทย-ข่าวทำเนียบรัฐบาล-กรมบังคับคดีได้รับการรับรองเป็นสมาชิกถาวร (Full Member) ของสภาเจ้าพนักงานบังคับคดีระหว่างประเทศ (UIHJ)
วันศุกร์ที่ 4 พฤษภาคม 2561
กรมบังคับคดีได้รับการรับรองเป็นสมาชิกถาวร (Full Member) ของสภาเจ้าพนักงานบังคับคดีระหว่างประเทศ (UIHJ)
ในวันที่ ๔ พฤษภาคม ๒๕๖๑ เวลา ๑๑.๓๐ น.
ณ โรงแรมเซ็นทาราแกรนด์ บางกอกคอนเวนชั่น เซ็นทรัลเวิลด์ กรุงเทพฯ
ที่ประชุมสภาเจ้าพนักงานบังคับคดีระหว่างประเทศ
ในการประชุมคองเกรสนานาชาติของสภาเจ้าพนักงานบังคับคดีระหว่างประเทศ ครั้งที่ ๒๓
ที่กระทรวงยุติธรรมและกรมบังคับคดีร่วมกับสภาเจ้าพนักงานบังคับคดีระหว่างประเทศจัดการประชุม
ในระหว่างวันที่ ๑ - ๔ พฤษภาคม ๒๕๖๑
มีมติเห็นชอบเป็นเอกฉันท์ให้กรมบังคับคดีเป็นสมาชิกถาวร (Full Member)
ของสภาเจ้าพนักงานบังคับคดีระหว่างประเทศ
ซึ่งเป็น ๑ ในจํานวน ๙๓ ประเทศ ของการเป็นสมาชิกแบบสมาชิกถาวร (Full Member)
ที่จะมีส่วนให้กรมบังคับคดีมีสิทธิเต็มรูปแบบในการแลกเปลี่ยน แสดงความคิดเห็น ประสบการณ์
และลงคะแนนเสียงในประเด็นต่าง ๆ
ในการบริหารจัดการสภาเจ้าพนักงานบังคับคดีระหว่างประเทศ
เพื่อพัฒนาวิชาชีพของเจ้าพนักงานบังคับคดีและมาตรฐานการบังคับคดีแพ่งให้มีประสิทธิภาพ
และรองรับการเปลี่ยนแปลงของเศรษฐกิจ สังคม และเทคโนโลยีที่สําคัญ
ซึ่งกรมบังคับคดีจะสามารถนําเสนอพัฒนาการการบังคับคดีของไทยที่มีความทันสมัย
และมีความสอดคล้องกับสากลให้กับประเทศต่าง ๆ ทั่วโลก
อันจะเป็นการเสริมสร้างความเชื่อมั่นให้กับผู้ลงทุนและความสามารถในการแข่งขันของประเทศ
รัฐบาลไทย-ข่าวทำเนียบรัฐบาล-ธอส.จัดโปรเงินฝากพิเศษต้อนรับวันเด็ก ประจำปี 2562 เปิดบัญชีเงินฝากออมทรัพย์ New Gen หรือ เงินฝากออมทรัพย์ ธอส. รักการออม รับดอกเบี้ย พร้อมตุ๊กตาหมี!!
วันจันทร์ที่ 14 มกราคม 2562
ธอส.จัดโปรเงินฝากพิเศษต้อนรับวันเด็ก ประจําปี 2562 เปิดบัญชีเงินฝากออมทรัพย์ New Gen หรือ เงินฝากออมทรัพย์ ธอส. รักการออม รับดอกเบี้ย พร้อมตุ๊กตาหมี!!
ธอส.ร่วมสนับสนุนการออมให้เยาวชนในโอกาสวันเด็กแห่งชาติ 12 ม.ค.2562 จัดทําโปรโมชันพิเศษให้เยาวชนที่เปิดบัญชีเงินฝากออมทรัพย์ New Gen หรือเงินฝากออมทรัพย์ ธอส. รักการออม รับดอกเบี้ยตามประกาศธนาคารสูงสุด 1.55% ต่อปี
ธนาคารอาคารสงเคราะห์ ร่วมสนับสนุนการออมให้เยาวชนในโอกาสวันเด็กแห่งชาติ 12 มกราคม 2562 จัดทําโปรโมชันพิเศษให้เยาวชนที่เปิดบัญชีเงินฝากออมทรัพย์ New Gen หรือ เงินฝากออมทรัพย์ ธอส. รักการออม รับดอกเบี้ยตามประกาศธนาคารสูงสุด 1.55% ต่อปี พิเศษ!! เปิดบัญชีภายในวันที่ 15 มกราคม 2562 รับฟรี!! ตุ๊กตาหมีขนาด 12 นิ้ว
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนการออมให้แก่เยาวชนเนื่องในโอกาสวันเด็กแห่งชาติ 12 มกราคม 2562 ธอส. จึงได้จัดทําโปรโมชันพิเศษให้เยาวชนที่เปิดบัญชี เงินฝากออมทรัพย์ New Gen รับดอกเบี้ยสูงสุด 1.55% ต่อปี สําหรับผู้ที่มีเงินฝากคงเหลือตั้งแต่ 1 แสนบาท ถึง 1 ล้านบาท เพียงเปิดบัญชีขั้นต่ํา 500 บาท ขึ้นไป โดยผู้เปิดบัญชีต้องมีอายุต่ํากว่า 20 ปีบริบูรณ์ ณ วันที่เปิดบัญชี หรือเลือกเปิดบัญชี เงินฝากออมทรัพย์ ธอส. รักการออม รับดอกเบี้ยตามที่ธนาคารประกาศในขณะนั้น(ปัจจุบัน 1.00% ต่อปี) พร้อมรับโบนัสดอกเบี้ยพิเศษเพิ่มอีก 0.25 % ต่อปี ในปีถัดไป หากมีการฝากเงินต่อเนื่องประจําทุกเดือน เปิดบัญชีครั้งแรกขั้นต่ําเพียง 50 บาทขึ้นไป โดยผู้เปิดบัญชีต้องมีอายุต่ํากว่า 24 ปีบริบูรณ์ ณ วันที่เปิดบัญชี พิเศษ!! เฉพาะลูกค้าที่เปิดบัญชีเงินฝากออมทรัพย์ New Gen หรือ เงินฝาก ออมทรัพย์ ธอส. รักการออม ภายในวันที่ 15 มกราคม 2562 รับฟรี!! ตุ๊กตาหมีขนาด 12 นิ้ว 1 รายต่อ 1 บัญชี
“สิ่งสําคัญอย่างหนึ่งที่จะช่วยเพิ่มโอกาสในการมีบ้านให้กับทุกคนได้นั่นก็คือเงินออม ดังนั้น หากทุกคนเริ่มมีวินัยการออมตั้งแต่เยาวชนแล้วก็เชื่อว่าจะทําให้มีโอกาสมีบ้านเป็นของตนเองได้มากยิ่งขึ้นในอนาคต ขณะเดียวกันผู้ที่เปิดบัญชีเงินฝากกับธนาคาร นอกจากที่จะได้รับผลตอบแทนเป็นอัตราดอกเบี้ยแล้ว ทุกบาททุกสตางค์ของท่านยังมีส่วนช่วยให้ ธอส. นําไปสร้างโอกาสให้คนไทยมีบ้านได้มากยิ่งขึ้นอีกด้วย”นายฉัตรชัยกล่าว
ทั้งนี้ เยาวชนที่สนใจสามารถติดต่อเปิดบัญชีได้ที่ ธอส. ทุกสาขาทั่วประเทศ หรือ สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-สธ. เตือน 8 พฤติกรรมเสี่ยงอุบัติเหตุ ผู้ขับรถไม่ควรปฏิบัติ
วันเสาร์ที่ 29 ธันวาคม 2561
สธ. เตือน 8 พฤติกรรมเสี่ยงอุบัติเหตุ ผู้ขับรถไม่ควรปฏิบัติ
กระทรวงสาธารณสุข เตือน 8 พฤติกรรมเสี่ยง ผู้ขับขี่รถยนต์/ รถจักรยานยนต์ ไม่ควรปฏิบัติอาจเกิดอุบัติเหตุ เช่น ดื่มสุรา ไม่คาดเข็มขัดนิรภัย  ไม่สวมหมวกกันน็อค ปรับเบาะเอนมากเกินไป เล่นโทรศัพท์มือถือ
กระทรวงสาธารณสุข เตือน 8พฤติกรรมเสี่ยง ผู้ขับขี่รถยนต์/ รถจักรยานยนต์ ไม่ควรปฏิบัติอาจเกิดอุบัติเหตุ เช่น ดื่มสุรา ไม่คาดเข็มขัดนิรภัย ไม่สวมหมวกกันน็อค ปรับเบาะเอนมากเกินไป เล่นโทรศัพท์มือถือ แนะหากขับรถระยะทางไกล ต้องหยุดพักทุก 2 ชั่วโมง หรือรถติดใช้เวลานาน รู้สึกเมื่อย ง่วง เครียด ให้หยุดพักรถบ่อยๆยืดเส้นยืดสาย
นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ให้สัมภาษณ์ถึงการเดินทางช่วงเทศกาลส่งท้ายปีเก่าต้อนรับปีใหม่ว่า ผู้ขับขี่รถยนต์ รถจักรยานยนต์ ขอให้ปฏิบัติตามกฎหมายอย่างเคร่งครัดควรเลี่ยงพฤติกรรมเสี่ยงที่อาจทําให้เกิดอุบัติเหตุจราจร 8ประการได้แก่ 1.ดื่มเครื่องดื่มแอลกอฮอล์ทุกชนิด 2.กินยาที่ทําให้เกิดอาการง่วง เช่น ยาแก้แพ้ยาลดน้ํามูก ยาแก้ไอยาคลายเครียด ยาคลายกล้ามเนื้อยาแก้ไข้หวัด เป็นต้น3.นั่งชิดพวงมาลัยมากเกินไปจะทําให้ข้อศอกงอกว่าปกติ หมุนพวงมาลัยไม่คล่อง อาจบาดเจ็บจากการกระแทกกับพวงมาลัย และแรงระเบิดจากถุงลมนิรภัย 4.การปรับเบาะให้เอนมากเกินไปทําให้การควบคุมพวงมาลัยไม่คล่องตัวขาดความฉับไวและความแม่นยําการมองกระจกมองหลังและมองข้างต้องเบนแนวสายตามากกว่าปกติ เกิดการเมื่อยล้า
5.จับพวงมาลัยตามความสบายของตัวเอง ควรจับพวงมาลัยให้ถูกต้องคือมือซ้ายจับที่ตําแหน่ง 9-10 นาฬิกา มือขวาที่ตําแหน่ง 2-3นาฬิกา และจับทั้ง 2มือเสมอ 6.ไม่คาดเข็มขัดนิรภัย เมื่อเกิดอุบัติเหตุขึ้นคนขับจะพุ่งเข้าหาพวงมาลัยหรือกระจกหน้ารถยนต์ 7.การฟังเพลงดังๆ ในรถ หรือใส่หูฟังจะทําให้ไม่ได้ยินเสียงผิดปกติ หรือเสียงจากภายนอกรถ 8.การเล่นโทรศัพท์ ไลน์ โซเชียลขณะขับรถ เพราะการละสายตาจากถนนแม้จะเป็นช่วงเวลาสั้นๆ เพียงไม่กี่วินาที ก็ทําให้เสียสมาธิในการขับขี่เช่น เหยียบเบรกหรือหักพวงมาลัยช้าลง
ทั้งนี้ การขับรถระยะทางไกล หรือรถติดใช้เวลาขับรถนานกว่าปกติ อาจเกิดอาการเมื่อยล้า ง่วงนอน และเกิดความเครียดได้ขอแนะนําผู้ขับควรหยุดพักรถเป็นระยะ หรือทุก 2 ชั่วโมง และลงจากรถเพื่อยืดเส้นยืดสาย ผ่อนคลายกล้ามเนื้อ หรือยืดเหยียดกล้ามเนื้อหลังพวงมาลัย โดยหยุดพักรถในจุดที่ปลอดภัยแล้วเลื่อนเบาะให้ห่างพวงมาลัยและปฏิบัติดังนี้ ให้ทําตัวผ่อนคลาย สูดหายใจเข้าท่าที่ 1 ประสานมือท่ายกมือไหว้แต่หักนิ้วมือลงมาประสานกัน ไว้ระดับอก หน้ามองตรง ท่าที่ 2 เหยียดแขนพร้อมดัดฝ่ามือไปทางซ้ายให้สุดแขนลําตัวตรง หน้าตรง แขนตึงกลั้นลมหายใจจากนั้นผ่อนลมหายใจออก งอแขนกลับมาไว้ระดับอกท่าที่ 3 เหยียดแขนพร้อมดัดฝ่ามือไปทางขวาให้สุดแขนลําตัวตรง หน้าตรง แขนตึงกลั้นลมหายใจจากนั้นผ่อนลมหายใจออก งอแขนกลับมาไว้ระดับอก ทําซ้ํา 5-10 ครั้งจะช่วยผ่อนคลายอาการปวดเมื่อย คลายเครียดได้ นอกจากนี้ ควรพกยาหอม ยาหม่อง เพื่อแก้วิงเวียนศีรษะ ถ้าหิวน้ําแนะนําให้ดื่มน้ําสมุนไพร อาทิ น้ํากระเจี๊ยบที่ให้วิตามินเอสูง ช่วยบํารุงสายตา น้ําอัญชันมะนาวช่วยบํารุงสายตาทําให้ตาสว่าง และน้ําใบเตยลดการกระหายน้ํา ทําให้ชุ่มชื่น บํารุงหัวใจ เป็นต้น
************************************** 29 ธันวาคม 2561
รัฐบาลไทย-ข่าวทำเนียบรัฐบาล-พม. รับมอบสิ่งของจากภาคเอกชน พร้อมปล่อยคาราวาน ครัวกลาง พม. ช่วยเหลือกลุ่มเป้าหมายที่เดือดร้อนจากโรคโควิด-19
วันศุกร์ที่ 5 มิถุนายน 2563
พม. รับมอบสิ่งของจากภาคเอกชน พร้อมปล่อยคาราวาน ครัวกลาง พม. ช่วยเหลือกลุ่มเป้าหมายที่เดือดร้อนจากโรคโควิด-19
พม. รับมอบสิ่งของจากภาคเอกชน พร้อมปล่อยคาราวาน ครัวกลาง พม. ช่วยเหลือกลุ่มเป้าหมายที่เดือดร้อนจากโรคโควิด-19
วันนี้ (5 มิ.ย. 63) เวลา 10.00 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. รับมอบของบริจาคเครื่องอุปโภคบริโภคจากภาคเอกชน ได้แก่ 1. สมาคมภัตตาคารไทย บริจาคผักสด 2,000 กิโลกรัม เนื้อหมู 1,000 กิโลกรัม กุนเชียง 1,000 กิโลกรัม 2. บริษัท พาณิชยการแห่งประเทศไทย จํากัด บริจาคแพลนเบสต์เบอร์เกอร์ 199 ลัง ไส้กรอก 899 กิโลกรัม และ 3. บริษัท เอสบีเอส เอเซีย กรุ๊ป จํากัด บริจาคซอสพริก 149 กิโลกรัม พร้อมทั้งร่วมปล่อยคาราวาน ครัวกลาง พม. เพื่อนําของบริจาคไปจัดทําอาหารส่งมอบให้กับกลุ่มเป้าหมายและประชาชนที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นายปรเมธี กล่าวว่า จากสถานการณ์การแพร่ระบาดของโรคติดเชื้อไวรัสโคโรน่า 2019 (โควิด-19) ส่งผลกระทบต่อประชาชนทั่วประเทศทั้งด้านเศรษฐกิจและสังคม รวมถึงกลุ่มเป้าหมายของกระทรวง พม. ตั้งแต่เด็ก เยาวชน สตรี ผู้สูงอายุ คนพิการ คนไร้บ้าน และผู้ด้อยโอกาส รวมทั้งผู้มีรายได้น้อย ได้รับความเดือดร้อนเป็นอย่างมาก ทั้งนี้ กระทรวง พม. จึงได้จัดตั้งศูนย์รับบริจาคกระทรวง พม. เพื่อจัดสรรสิ่งของที่จําเป็นและเงินที่ได้รับบริจาคจากภาครัฐ ภาคเอกชน และภาคประชาสังคม รวมทั้งภาคประชาชน เพื่อนําไปมอบให้กับกลุ่มเป้าหมายและประชาชนที่เดือดร้อนตามวัตถุประสงค์ของผู้บริจาค เป็นการช่วยเหลือและบรรเทาความเดือดร้อนเฉพาะหน้าอย่างเร่งด่วน
นายปรเมธี กล่าวเพิ่มเติมว่า สําหรับวันนี้ ต้องขอขอบคุณภาคเอกชนที่ร่วมบริจาคเครื่องอุปโภคบริโภค เพื่อสนับสนุนครัวกลาง พม. โดยจะนําไปประกอบอาหารให้กับประชาชนกลุ่มเป้าหมายในแต่ละชุมชน ได้แก่ 1.ครัวกลางชุมชน เขตลาดพร้าว 2.ครัวกลางชุมชน เขตบางกอกน้อย 3.ครัวกลางชุมชน เขตดอนเมือง 4.ครัวกลางชุมชน เขตคลองเตย 5.ชุมชนรุ่งมณี เขตวังทองหลาง 6.ชุมชนซอยสวนพลู เขตวังสาทร 7.บ้านมิตรไมตรีดินแดง 8.ศูนย์พักพิง จังหวัดปทุมธานี 9.ศูนย์คนไร้บ้าน สุวิทย์ วัดหนู บางกอกน้อย และ 10.ศูนย์ฟื้นฟูและพัฒนาศักยภาพคนไร้บ้าน จังหวัดปทุมธานี ทั้งนี้ ขอเชิญชวนทุกคนร่วมกันบริจาคเงินและสิ่งของ เพื่อช่วยเหลือประชาชนกลุ่มเป้าหมายที่เดือดร้อนและอยู่ในภาวะยากลําบากจากการแพร่ระบาดของโรคโควิด-19 ได้ที่ ศูนย์รับบริจาคกระทรวง พม. บริเวณชั้น 2 อาคารกรมพัฒนาสังคมและสวัสดิการ กระทรวง พม. และโทรศัพท์ 02-659-6476 หรือติดต่อศูนย์ช่วยเหลือสังคม ผ่านสายด่วน พม. โทร. 1300 บริการฟรี 24 ชั่วโมง
รัฐบาลไทย-ข่าวทำเนียบรัฐบาล-รมช.สมชาย เปิดงานยกระดับหมู่บ้าน CIV เชื่อมโยงสินค้าไทยเด่น
วันพุธที่ 13 มีนาคม 2562
รมช.สมชาย เปิดงานยกระดับหมู่บ้าน CIV เชื่อมโยงสินค้าไทยเด่น
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดและกล่าวปาฐกถาพิเศษ  กิจกรรมสัมมนาและนิทรรศการเสริมแกร่งเศรษฐกิจฐานราก : หมู่บ้านอุตสาหกรรมสร้างสรรค์ (CIV) และอัตลักษณ์สินค้าอุตสาหกรรมชุมชน (ไทยเด่น)
วันนี้ (13 มี.ค. 62) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดและกล่าวปาฐกถาพิเศษ กิจกรรมสัมมนาและนิทรรศการเสริมแกร่งเศรษฐกิจฐานราก : หมู่บ้านอุตสาหกรรมสร้างสรรค์ (CIV) และอัตลักษณ์สินค้าอุตสาหกรรมชุมชน (ไทยเด่น) โดยนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ให้การต้อนรับ และมีนางสาวนิสากร จึงเจริญธรรม รองปลัดกระทรวงอุตสาหกรรม พร้อมด้วย/ผู้บริหารกระทรวงอุตสาหกรรม ร่วมเป็นเกียรติ ณ ห้องประชุมวายุภักษ์ ศูนย์ราชการเฉลิมพระเกียรติ 80 พรรษา (ศูนย์ราชการแจ้งวัฒนะ)
รัฐมนตรีช่วยว่าการกระทรวงอุตสาหกรรมกล่าวปาฐกถาพิเศษในหัวข้อสานพลังหมู่บ้านอุตสาหกรรมสร้างสรรค์ (CIV) และอัตลักษณ์สินค้าอุตสาหกรรมชุมชน (ไทยเด่น) เสริมแกร่งเศรษฐกิจฐานชุมชน ว่า “กระทรวงอุตสาหกรรมได้ดําเนินโครงการหมู่บ้านอุตสาหกรรมสร้างสรรค์หรือ CIV มีหมู่บ้านเข้ารับการพัฒนากว่า 215 หมู่บ้าน ซึ่งเสน่ห์ของ CIV ไม่ได้อยู่ที่ผลิตภัณฑ์ที่จําหน่ายเท่านั้น แต่ยังขึ้นอยู่กับอัตลักษณ์ชุมชน ที่เป็นของดีของเด่นในชุมชน กระทรวงอุตสาหกรรมได้ลงไปเพื่อทําหน้าที่สนับสนุนในสิ่งชุมชนต้องการ ตามแนวทางที่ชุมชนต้องการ และหาคนที่พร้อมจะเป็นเชื้อเพลิงให้กับชุมชน และพร้อมที่ทํา เพราะหากมีแต่แรงสนับสนุนแต่ไม่มีคนที่พร้อมจะทํา สิ่งที่คาดหวังคงจะเป็นไปได้ยาก ความสําเร็จที่คาดหวังคือหมู่บ้านอุตสาหกรรมสร้างสรรค์จะเติบโตและยั่งยืนได้ด้วยตัวเอง”
และโครงการสร้างสรรค์อัตลักษณ์สินค้าอุตสาหกรรมชุมชนสู่สากล หรือ “โครงการไทยเด่น” Product Hero ประจําจังหวัด 77 ผลิตภัณฑ์ 77 จังหวัด มุ่งเน้นการสร้างเศรษฐกิจชุมชน โดยนําวัฒนธรรมและอัตลักษณ์ผสมผสานกับแนวคิดสร้างสรรค์ถ่ายทอดผ่านสินค้า ของแต่ละชุมชนออกมาเป็นสินค้าของฝากของที่ระลึกที่มีศักยภาพ มีความโดดเด่นของแต่ละชุมชน หรือหมู่บ้านนั้น ๆ เพื่อส่งเสริมการท่องเที่ยวผ่านวิถีชีวิตของชุมชน ที่มีเสน่ห์ทางประเพณี วัฒนธรรม ความเป็นอยู่ รวมถึงสร้างมูลค่าเพิ่มให้กับต้นทุนทั้งวัตถุดิบและบริการด้านท่องเที่ยวของหมู่บ้านให้สามารถ ดึงเม็ดเงินจากภายนอกเข้าสู่ชุมชน สร้างความยั่งยืนและสามารถพึ่งพาตนเองผ่านสินค้าเด่นประจําชุมชนอย่างแท้จริง
รัฐบาลไทย-ข่าวทำเนียบรัฐบาล-กรมทางหลวงบูรณะทางหลวงหมายเลข 1 สายตาก – พะเยา ตอน 4 ช่วงลำปาง – งาว เปิดให้สัญจรแล้ว
วันอังคารที่ 3 ตุลาคม 2560
กรมทางหลวงบูรณะทางหลวงหมายเลข 1 สายตาก – พะเยา ตอน 4 ช่วงลําปาง – งาว เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินการโครงการบูรณะโครงข่ายสายหลักระหว่างภาค ทางหลวงหมายเลข 1 สายตาก – พะเยา ตอน 4 ส่วนที่ 2 ช่วงลําปาง – งาว พื้นที่อําเภอแม่เมาะและอําเภองาว จังหวัดลําปาง
เพื่อเพิ่มมูลค่าด้านเศรษฐกิจการค้า การท่องเที่ยว ตลอดจนเพิ่มประสิทธิภาพด้านการจราจรให้การเดินทางเป็นไปด้วยความสะดวก รวดเร็ว และปลอดภัย ปัจจุบันเปิดให้ประชาชนสัญจรแล้ว
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ รองรับกลุ่มอุตสาหกรรมเป้าหมาย เชื่อมโยงการเดินทางเข้าสู่แหล่งท่องเที่ยว เพื่อยกระดับคุณภาพชีวิตของประชาชน และเพิ่มขีดความสามารถในการแข่งขันของประเทศ โดย ทล. ได้ดําเนินโครงการบูรณะทางหลวงหมายเลข 1 สายตาก – พะเยา ตอน 4 ส่วนที่ 2 ช่วงลําปาง – งาว ระหว่าง กม. 736+072 – กม. 782+335 ระยะทาง 41.58 กิโลเมตร งบประมาณ 786,676,988 บาท ลักษณะเป็นมาตรฐานทางชั้นพิเศษ 4 ช่องจราจร ผิวทางแอสฟัลท์คอนกรีต พร้อมงานติดตั้งไฟฟ้าแสงสว่าง
ทางหลวงหมายเลข 1 (พหลโยธิน) เป็นเส้นทางสายหลักของประเทศที่เชื่อมการจราจรระหว่างภาคกลางกับภาคเหนือ เริ่มต้นจากกรุงเทพมหานครไปสิ้นสุดที่จังหวัดเชียงราย ปัจจุบันการจราจรบนเส้นทางนี้มีปริมาณเพิ่มขึ้นอย่างต่อเนื่อง ทั้งนี้ โครงการดังกล่าวได้เปิดให้ประชาชนสัญจรแล้ว ซึ่งช่วยเพิ่มมูลค่าด้านเศรษฐกิจการค้า การท่องเที่ยว ตลอดจนเพิ่มประสิทธิภาพด้านการจราจร ทําให้การเดินทางสะดวก รวดเร็ว และปลอดภัย สามารถสอบถามข้อมูลเพิ่มเติมได้ที่ แขวงทางหลวงลําปางที่ 2 โทร 0 5423 1125 ต่อ 13 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-นายกรัฐมนตรี สั่งนำสถิติอุบัติเหตุปีใหม่มาเป็นกรณีศึกษา เพื่อเร่งหาทางลดอุบัติเหตุในเทศกาลต่อไป
วันพฤหัสบดีที่ 2 มกราคม 2563
นายกรัฐมนตรี สั่งนําสถิติอุบัติเหตุปีใหม่มาเป็นกรณีศึกษา เพื่อเร่งหาทางลดอุบัติเหตุในเทศกาลต่อไป
พลเอก ประยุทธ์ จันทร์โอชา นายกรัฐมนตรี สั่งนําสถิติอุบัติเหตุปีใหม่มาเป็นกรณีศึกษา เพื่อเร่งหาทางลดอุบัติเหตุในเทศกาลต่อไป ขณะเดียวกันฝากประชาชนทุกคนดูแลและระมัดระวังตนเองให้มากขึ้น
วันนี้ (2ม.ค.63) เวลา 13.00 น.ณ บริเวณห้องโถง ตึกบัญชาการ1ทําเนียบรัฐบาลภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวขอบคุณทุกภาคส่วนในการร่วมจัดงานเนื่องในโอกาสเทศกาลปีใหม่ รวมทั้งจิตอาสาในการดูแลการจราจรอํานวยความสะดวกในการเดินทางต่างๆนอกจากนี้ รัฐบาลจะได้มีการนําข้อมูลสถิติการบาดเจ็บสูญเสียทางการจราจรในช่วงเทศกาลปีใหม่ที่ผ่าน เป็นกรณีศึกษาแม้ยอดการสูญเสียจะน้อยลงก็ตาม เพื่อนําไปปรับปรุงการดําเนินการในครั้งต่อไปสิ่งสําคัญคือประชาชนทุกคนต้องดูแลและระมัดระวังตนเองให้มากขึ้นด้วย ในห้วงเวลาของเทศกาลต่อไปที่จะมีขึ้นในอนาคต เช่น เทศกาลสงกานต์ที่จะมีวันหยุดยาวอีกครั้ง เพื่อหาแนวทางที่จะสามารถลดการสูญเสียทั้งปีได้ลงไปอีกพร้อมเสนอความเป็นไปได้ในการตั้งชื่อรณรงค์ใหม่จากเดิม“เจ็ดวันอันตราย”เปลี่ยนเป็น“เจ็ดวันแห่งความสุข”เพื่อให้ทุกคนคํานึงถึงความสุขและความปลอดภัยทางการจราจร โดยไม่ต้องการไปตําหนิฝ่ายใดทั้งสิ้นนอกจากนี้ นายกรัฐมนตรียังได้กล่าวถึงแนวคิดในการสร้างเส้นใหม่ๆ หรือการขยายขนาดเลนถนนนั้น สามารถทําได้ก่อนโดยไม่จําเป็นต้องรอให้เสร็จทั้งสาย ขณะเดียวกันหากจะมีการปลูกสิ่งก่อสร้างใด เช่น บ้านจัดสรร ฯลฯ ก็ขอห่างไกลจากถนนสายหลัก เพื่อมิให้ส่งผลต่อการขยายโครงการในอนาคต
--------------
กลุ่มประชาสัมพันธ์และเผยแพร่ สํานักโฆษก